Järvamaal Valgehobusemäel peetud Eesti meistrivõistlustel maastikurattakrossi xco formaadis võitsid pronksmedali Armin Pilv M18 vanuseklassis ja Tarmo Mõttus Seenior 2 klassis.
Meeste eliitklassis lõpetas Viljar Kannimäe kaheksandana, U23 ratturite arvestuses võistelnud Robi Niit katkestas. Eesti meistriks tuli Martin Loo.
Naiste eliitklassis, kus kulla võitis Iiris Takel, jättis Mari-Liis Mõttus sõidu pooleli. M14 vanuseklassis oli Tauri Jürisaar 19.
Sportklassis, kus Eesti meistrivõistluste medaleid ei jagatud, tuli Taavi Kannimäe teiseks ja Janar Kannimäe seitsmendaks.
Õnnitlused võitjatele